ওয়েলকাম টু দ্য ফ্যামিলি (কানাডার ড্র্যাগ রেস)

"ওয়েলকাম টু দ্য ফ্যামিলি" হল কানাডীয় রিয়েলিটি প্রতিযোগিতা টেলিভিশন ধারাবাহিক কানাডা'স ড্র্যাগ রেস-এর প্রথম মরশুমের অষ্টম পর্ব, যেটি ২০২০ সালের ২০শে আগস্ট তারিখে টেলিভিশন নেটওয়ার্ক ক্রেভে সম্প্রচারিত হয়েছিল।

এই পর্বে দেখানো হয়েছে রেইনবো রেলরোডের সাহায্যে কানাডায় প্রবেশকারী কানাডীয় নবাগতদের চেহারায় প্রতিযোগীরা আমূল পরিবর্তন করাচ্ছেন। এই পর্বের অতিথি উপস্থাপক ছিলেন অভিনেত্রী আমান্ডা ব্রুগেল, তাঁর সাথে নিয়মিত উপস্থাপক হিসেবে ব্রুক লিন হাইটস, জেফ্রি বাউয়ার-চ্যাপম্যান এবং স্টেসি ম্যাকেঞ্জি যোগ দেন।

এই পর্বটি ৯ম কানাডীয় স্ক্রিন অ্যাওয়ার্ডস-এ রিয়েলিটি / প্রতিযোগিতা সিরিজে সেরা লেখার জন্য কানাডীয় স্ক্রিন অ্যাওয়ার্ড জিতেছিল।

 পর্ব 
ছোট চ্যালেঞ্জটি হল "এভরিবডি লাভস পাপেটস", যেখানে ড্র্যাগ কুইনরা তাঁদের সহ-প্রতিযোগীদের সাথে মজা করার জন্য একটি পুতুল ব্যবহার করেন। জিম্বো পান স্কারলেট বোবোকে, স্কারলেট বোবো পান রিতা বাগাকে, রিতা বাগা জিম্বোকে পান, এবং প্রিয়াঙ্কা ও লেমন একে অপরকে পান। স্কারলেট বোবো এই চ্যালেঞ্জ জেতেন।

ড্র্যাগ কুইনদের জন্য ম্যাক্সি চ্যালেঞ্জ ছিল কানাডায় আসা পাঁচজন নবাগতের চেহারায় আমূল পরিবর্তন এনে তাঁদের ড্র্যাগ পরিবারের সদস্যের মতো করতে হবে। নবাগতরা কানাডায় প্রবেশ করেছে রেইনবো রেলরোডের সাহায্যে, যা উত্তর আমেরিকার একটি দাতব্য সংস্থা। এরা লেসবিয়ান, গে, উভকামী, ট্রান্সজেন্ডার, কুইয়ার এবং ইন্টারসেক্স (এলজিবি টিকিউআই) ব্যক্তিদের তাদের নিজ দেশে সহিংসতা এবং নিপীড়ন থেকে বাঁচতে সাহায্য করে।

রানওয়েতে নিয়মিত উপস্থাপক ব্রুক লিন হাইটস, জেফ্রি বাউয়ার-চ্যাপম্যান এবং স্টেসি ম্যাকেঞ্জি যোগ দেন অতিথি উপস্থাপক আমান্ডা ব্রুগেল-এর সাথে। ব্রুগেল পরবর্তীতে কানাডা'স ড্র্যাগ রেস মরশুম ২-এর একজন প্রধান উপস্থাপক হন। জিম্বো এবং স্কারলেট বোবো নিরাপদ থাকা সত্ত্বেও প্রিয়াঙ্কাকে চ্যালেঞ্জের বিজয়ী ঘোষণা করা হয়। লেমন এবং রিতা বাগাকে উচ্ছেদের জন্য প্রস্তুত রেখে  অ্যালানিস মরিসেটের "ইউ অউফটা নো" গানের সাথে ঠোঁট মেলাতে বলা হয়। ঠোঁট মেলানোয় রিতা বাগা জেতেন এবং লেমন বাদ পড়েন।

 প্রাপ্তি 
২০২১ সালের মে মাসে রিয়েলিটি / প্রতিযোগিতা সিরিজে সেরা লেখা বিভাগে ৯ম কানাডিয়ান স্ক্রিন অ্যাওয়ার্ডসে মাইক বিকারটন, এলভিরা কার্ট এবং জেন মার্কোভিটজের জন্য এই পর্বটি কানাডিয়ান স্ক্রিন অ্যাওয়ার্ড জিতেছিল।

 তথ্যসূত্র 

বিষয়শ্রেণী:২০২০-এ টেলিভিশন
বিষয়শ্রেণী:বিষয় অনুযায়ী গণমাধ্যম